VSL sklep Cpg 13/95
Sodna praksa višjih sodišč, 1995-01-24

izterjava neplačane takse - pritožba - pritožbeni stroški

V postopku, v katerem sodišče odloča o plačilu taks in o izterjavi neplačanih taks, je sicer predvidena pritožba, zato pa ni predvidena priglasitev pritožbenih stroškov.

Sicer pa stroški pritožbenega postopka niso potrebni stroški, ker bi se jim taksni zavezanec lahko izognil, če bi dolžne takse plačal takrat, ko je nastala taksna obveznost.

1. Pritožbi se delno ugodi in se sklep sodišča prve stopnje razveljavi za 20.118,00 SIT.

2. V preostalem delu (za 1.437,00 SIT) se pritožba kot neutemeljena zavrne in se potrdi sklep sodišča prve stopnje.

3. Pritožnik sam trpi svoje pritožbene stroške.

Sodišče prve stopnje je Podružnici SDK v Ljubljani naročilo, da z računa taksnega zavezanca prenese znesek 21.555,00 SIT na račun sodnih taksah pri SDK v Novem mestu. Navedeni znesek predstavljajo sodne takse za predlog in sklep o izvršbi (v znesku 13.020,00 SIT), opominske takse (v znesku 1.350,00 SIT) in 50 % kazenske takse (v znesku 7.185,00 SIT).

Proti navedenemu sklepu se je iz vseh pritožbenih razlogov pritožil taksni zavezanec. Predlagal je spremembo izpodbijanega sklepa z zavrnitvijo zahtevka na plačilo 50 % kazenskih taks oz. razveljavitev izpodbijanega sklepa z vrnitvijo zadeve sodišču prve stopnje v nov postopek. Pri tem je priglasil stroške za pritožbo (z zakonitimi zamudnimi obrestmi od dneva izdaje odločbe sodišča druge stopnje do dneva plačila).

Iz "sporočila o obremenitvi", ki ga je priložil k pritožbi izhaja, da je taksni zavezanec dne 23.8.1994 poravnal dolžne takse v znesku 14.370,00 SIT. Gre za sodne takse za predlog in sklep o izvršbi (v znesku 13.020,00 SIT) in za opominske takse (v znesku 1.350,00 SIT).

Glede na navedeno je sodišče druge stopnje v tem delu pritožbi ugodilo in izpodbijani sklep razveljavilo.

Iz podatkov v spisu (povratnice) izhaja, da je taksni zavezanec opomin na plačilo dolžnih taks prejel dne 17.8.1994. Iz že navedenega "sporočila o obremenitvi" pa izhaja, da je dolžne takse plačal dne 23.8.1994, torej v roku iz 4. odst. 26. čl. Zakona o sodnih taksah.

Zato ni zavezan k plačilu 50 % kazenskih taks (1. odst. 30. čl. v zvezi s 3. odst. 29. čl. ZST), ampak samo k plačilu 10 % kazenskih taks (1. odst. 30. čl. v zvezi s 4. odst. 29. čl. ZST). Glede na navedeno je sodišče druge stopnje pritožbi ugodilo in izpodbijani sklep razveljavilo tudi za 5.748,00 (7.185,00 - 1.437,00) SIT.

Ob smiselni uporabi 3. točke 380. čl. Zakona o pravdnem postopku je tako sodišče druge stopnje pritožbi ugodilo in izpodbijani sklep razveljavilo za skupno 20.118,00 (14.370,00 + 5.748,00) SIT. Ob smiselni uporabi 2. točke 380. čl. ZPP pa je pritožbo kot neutemeljeno zavrnilo in izpodbijani sklep potrdilo za 1.437,00 SIT.

10 % kazenske takse namreč presegajo vrednost 75 točk (x 9,00 SIT = 675,00 SIT) iz 31. člena ZST, dočim ne presegajo vrednosti 250 točk (x 9,00 SIT = 2.250,00 SIT) iz 4. odst. 29. čl. ZST.

V postopku izterjave neplačanih taks (po določbah ZST) je predvidena pritožba (2. odst. 30. čl. ZST), ni pa predvidena priglasitev pritožbenih stroškov. Zato jih taksni zavezanec ne more uveljavljati.

Sicer pa stroški, ki jih je priglasil v pritožbi (z dne 13.10.1994) niti niso potrebni stroški, saj bi se jim taksni zavezanec lahko izognil, če bi dolžno takso plačal takrat, ko je nastala taksna obveznost (1. odst. 4. čl. v zvezi s 1. in 2. točko 2. odst. 4. čl.

ZST člen 4,  4/1,  4/2-1,  4/2-2,  26,  26/4,  29,  29/3,  29/4,  30,  30/1,  30/2,  31,  4,  4/1,  4/2-1,  4/2-2,  26,  26/4,  29,  29/3,  29/4,  30,  30/1,  30/2,  31.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.